Document ID: 32007D0680

KOMMISSIONENS BESLUTNING
af 22. oktober 2007
om ændring af afgørelse 2006/410/EF om fastsættelse af de beløb, der i henhold til artikel 10, stk. 2, artikel 143d og artikel 143e i Rådets forordning (EF) nr. 1782/2003 stilles til rådighed for Den Europæiske Landbrugsfond for Udvikling af Landdistrikterne (ELFUL) og Den Europæiske Garantifond for Landbruget (EGFL), og beslutning 2006/636/EF om fastsættelse af den årlige fordeling pr. medlemsstat af beløbet for Fællesskabets støtte til landdistriktsudvikling for perioden 1. januar 2007 til 31. december 2013
(meddelt under nummer K(2007) 5106)
(2007/680/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (1), særlig artikel 12, stk. 2 og 3,
under henvisning til Rådets forordning (EF) nr. 1698/2005 af 20. september 2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (2), særlig artikel 69, stk. 4, og
ud fra følgende betragtninger:
(1)
Ifølge artikel 4, stk. 1, i Rådets forordning (EF) nr. 378/2007 af 27. marts 2007 om regler for frivillig graduering af direkte betalinger som fastsat i forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EF) nr. 1290/2005 fastsætter Kommissionen de nettobeløb, der fremkommer ved anvendelsen af frivillig graduering, og disse beløb tilføjes til den årlige fordeling pr. medlemsstat af EF-støtten til landdistriktsudvikling, jf. artikel 69, stk. 4 og 5, i forordning (EF) nr. 1698/2005.
(2)
Ifølge artikel 12 i forordning (EF) nr. 1290/2005 fastsætter Kommissionen de beløb, der i henhold til artikel 4, stk. 1, i forordning (EF) nr. 378/2007 og artikel 10, stk. 2, artikel 143d og artikel 143e i Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (3) stilles til rådighed for ELFUL, og den nettosaldo, der er til rådighed for udgifterne under EGFL.
(3)
De beløb, der skal stilles til rådighed for ELFUL, og den nettosaldo, der er til rådighed for udgifterne under EGFL, skal fastsættes på grundlag af de årlige maksimumsbeløb for regnskabsårene 2007-2013.
(4)
Ved Kommissionens afgørelse 2006/410/EF (4) fastsættes de beløb, der fremkommer ved anvendelsen af de nedsættelser af de direkte betalinger, som er omhandlet i artikel 10, stk. 2, artikel 143d og artikel 143e i forordning (EF) nr. 1782/2003, og som stilles til rådighed for ELFUL, og den nettosaldo, der er til rådighed for udgifterne under EGFL, for regnskabsårene 2007-2013.
(5)
Ved Rådets afgørelse 2006/493/EF (5) fastsættes EF-støtten til landdistriktsudvikling for perioden 1. januar 2007 til 31. december 2013, dens årlige fordeling og minimumsbeløbet, der er forbeholdt regioner, som er omfattet af konvergensmålet.
(6)
Ved Kommissionens beslutning 2006/636/EF (6) fastsættes den årlige fordeling pr. medlemsstat af EF-støtten til landdistriktsudvikling for perioden 1. januar 2007 til 31. december 2013, herunder de beløb, der skal overføres til ELFUL.
(7)
Som følge af vedtagelsen af Kommissionens beslutning 2007/679/EF af 22. oktober 2007 om fastsættelse af de nettobeløb, der fremkommer ved anvendelsen af frivillig graduering i Det Forenede Kongerige for kalenderårene 2007-2012 (7), jf. artikel 4, stk. 1, i forordning (EF) nr. 378/2007, bør de beløb, der stilles til rådighed for ELFUL, tilpasses og tilføjes til den årlige fordeling af EF-støtten til landdistriktsudvikling til Det Forenede Kongerige.
(8)
Afgørelse 2006/410/EF og beslutning 2006/636/EF bør derfor ændres i overensstemmelse hermed -
VEDTAGET FØLGENDE BESLUTNING:
Artikel 1
I afgørelse 2006/410/EF foretages følgende ændringer:
1)
Den eneste artikel affattes således:
»Eneste artikel
De beløb, der stilles til rådighed for Den Europæiske Landbrugsfond for Udvikling af Landdistrikterne (ELFUL) for regnskabsårene 2007-2013 i henhold til artikel 10, stk. 2, artikel 143d og artikel 143e i forordning (EF) nr. 1782/2003 og artikel 1, stk. 1, i forordning (EF) nr. 378/2007, samt de nettobeløb, der stilles til rådighed for Den Europæiske Garantifond for Landbruget (EGFL), fastsættes i bilaget til denne afgørelse.«
2)
Bilaget til afgørelsen affattes som angivet i bilag I til denne beslutning.
Artikel 2
I tabellen i bilaget til beslutning 2006/636/EF ændres de beløb, der vedrører Det Forenede Kongerige, og de samlede beløb, der fremkommer, når beløbene for alle medlemsstaterne lægges sammen, til de beløb, som står i bilag II til nærværende beslutning.
Artikel 3
Denne beslutning anvendes fra regnskabsåret 2008.
Artikel 4
Denne beslutning er rettet til medlemsstaterne.
Udfærdiget i Bruxelles, den 22. oktober 2007.

Labels: 2
15
19